Държавен вестник, бр. 34, 2015 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  34
Чл. 59. Когато след разпореждане на органа 
по чл. 207, ал. 1 ЗМВР е извършено събиране 
на допълнителни доказателства, с оглед на 
които се налага промяна в правното основание 
или във вида на предвиденото дисциплинарно 
наказание, се изготвя допълнително станови-
ще. На държавния служител, срещу когото 
е проведено дисциплинарното производство, 
се връчва покана за запознаване с новото 
становище и за даване на писмени обяснения 
по него, адресирани до дисциплинарнонаказ-
ващия орган.
Чл. 60. Разпоредбите на чл. 56 – 59 се при-
лагат и при проверките, назначени по реда 
на чл. 205, ал. 2 ЗМВР, в резултат на които 
е установено нарушение на служебната дис-
циплина, за което се налага дисциплинарно 
наказание по чл. 197, ал. 1, т. 1 – 5 ЗМВР.
Чл. 61. Образуваното дисциплинарно про-
изводство по чл. 207, ал. 1 ЗМВР се прекра-
тява с писмена заповед по образец. Копие от 
заповедта незабавно се изпраща на дирекция 
„Човешки ресурси“. Държавният служител, 
срещу когото се води дисциплинарното про-
изводство, се запознава със заповедта, което 
обстоятелство удостоверява с подпис и отбе-
лязване на дата и час.
Чл. 62. (1) Ако при прекратяване на дисци-
плинарното производство държавният служи-
тел е бил временно отстранен от длъжност, 
органът, разпоредил временното отстраняване 
със заповед по образец:
1. прекратява дисциплинарното произ-
водство на съответното основание съгласно 
чл. 209 ЗМВР; и
2. възстановява служителя на заеманата 
длъжност; и 
3. разпорежда връщане на иззетите служеб-
на карта, личен знак и/или служебно оръжие 
и изплащане на възнаграждението за времето 
на отстраняване.
(2) Когато дисциплинарното производство 
по чл. 207, ал. 1 ЗМВР не е приключило с 
налагане на дисциплинарно наказание „увол-
нение“, в заповедта за налагане на съответното 
наказание се включват и разпорежданията по 
ал. 1, т. 2 и 3.
Чл. 63. Когато при провеждане на дисци-
плинарно производство се установят данни 
за престъпление от общ характер, копия от 
събраните материали се изпращат на съот-
ветната прокуратура по компетентност. Тези 
случаи се водят на отчет от съответните звена 
„Човешки ресурси“.
Раздел IV
Налагане на дисциплинарно наказание, срок 
за изтърпяване и последиците от наказанието
Чл. 64. Заповедите за налагане на дисци-
плинарни наказания се изготвят по образец 
и се оформят като явни материали, а при 
наличие на класифицирана информация в 
тях – в съответствие с изискванията на Закона 
за защита на класифицираната информация 
и правилника за прилагането му.
Чл. 65. В заповедта за налагане на дис-
циплинарно наказание задължително се 
посочват: 
1. извършителят; 
2. мястото, времето и обстоятелствата, при 
които е извършено нарушението; 
3. разпоредбите, които са нарушени, доказа-
телствата, въз основа на които то е установе-
но – регистрационният номер на утвърденото 
становище, в което се съдържат мотивите за 
налагане на наказанието; 
4. правното основание и наказанието, ко-
ето се налага; 
5. срокът на наказанието; 
6. пред кой орган и в какъв срок може да 
се обжалва заповедта.
Чл. 66. В мотивите на заповедта за налагане 
на дисциплинарно наказание не се посочват 
като нарушения на служебната дисциплина 
състави по смисъла на Наказателния кодекс 
(НК), а само дисциплинарни нарушения по 
смисъла на ЗМВР.
Чл. 67. Когато срокът на наложено дисци-
плинарно наказание по чл. 197, ал. 1, т. 2 – 4 
ЗМВР не е изтекъл и държавният служител 
извърши друго нарушение на служебната дис-
циплина, за което се предвижда налагане на 
по-леко наказание, същото се налага.
Чл. 68. Когато за държавен служител, на 
когото е наложено дисциплинарно наказание 
„мъмрене“, „писмено предупреждение“ или 
„порицание“, се установи, че преди налагането 
му е извършил друго нарушение на служебната 
дисциплина, за което е предвидено същото 
или по-тежко наказание, то се налага.
Чл. 69. В случаите на системност едного-
дишният срок по чл. 195, ал. 1 ЗМВР започва 
да тече от датата на извършване на последното 
дисциплинарно нарушение, а двумесечни-
ят – от датата на откриване на системността.
Чл. 70. При наличие на данни за дисци-
плинарно нарушение, за което следва да се 
наложи дисциплинарно наказание по чл. 197, 
ал. 1, т. 4 и 5 ЗМВР, се изготвя мотивирано 
предложение до компетентния дисциплинар-
нонаказващ орган. Извършителят на наруше-
нието се запознава с предложението срещу 
подпис и дата, като саморъчно отбелязва, че 
в срок 24 часа от момента на запознаване ще 
даде или няма да даде писмени обяснения. Ако 
извършителят не е дал писмени обяснения, 
се прилага разпореденото в чл. 57.
Чл. 71. Заповедта за налагане на дисципли-
нарно наказание „уволнение“ и прекратяване 
на служебното правоотношение на това ос-
нование се изготвя по образец и се съгласува 
с юрисконсултите на съответната структура 
по чл. 37 ЗМВР.